L'Ajuntament crea camins accessibles per a connectar les diferents zones del Parc Central
02/08/2018

# L'Ajuntament crea camins accessibles per a connectar les diferents zones del Parc Central

[![L'Ajuntament crea camins accessibles per a connectar les diferents zones del Parc Central](/images/noticias/2018/08/caminos-parque-central-gr.jpg)](/images/noticias/2018/08/caminos-parque-central-gr.jpg)

02.08.2018

Les obres tenen un pressupost de 4425,22 euros i estaran finalitzades la próxima setmana

L'Ajuntament de Paterna, a través de l'Àrea d'Infraestructures, esta finalitzant la construcció de camins per als vianants per a connectar les diferents àrees que existeixen dins del Parc Central.

Tal com ha assenyalat la regidora d'Infraestructures, Nuria Campos, “_l'objectiu és facilitar la mobilitat i accessibilitat dins del parc connectant les diferents zones d'esplai que existeixen a través de camins adaptats perquè tots els veïns i veïnes del municipi puguen gaudir-les_”.

En concret, en aquesta primera fase, s'està construint una vorera de 80 metres de longitud amb un ample de 2.50 m, per a connectar la part central del parc amb la Casa de la Joventut, que es troba al costat de l'eixida de Santa Rita. A més, en els laterals del camí s'han col·locat vorades i rigolas de formigó imprés per a delimitar-los.

Així mateix, la regidora Campos ha avançat que “_està previst per a després de festes, habilitar accessos a la nova zona de jocs infantils inclusius que es va inaugurar a principis de mes, mitjançant camins adaptats per a persones amb mobilitat reduïda_”.

Les obres que compten amb un pressupost de 4425,22 euros i en les quals estan treballat 4 operaris de l'empresa municipal Gestió i Serveis de Paterna, estaran finalitzades la setmana vinent.